open-index/open-wikipedia-markdown huggingface dataset:
Marcus Thornton

**Marcus Terrell Thornton**, nado o 5 de xuño de 1987 en Baton Rouge, Louisiana, é un xogador de baloncesto profesional estadounidense que xoga nos Beijing Ducks da Chinese Basketball Association (CBA).

## Traxectoria 
### Instituto e universidade 
Fixo 27 puntos e capturou 6.5 rebotes por partido no seu ano como sénior no Tara High School en Baton Rouge, Louisiana. Tras acabar o instituto xogou dous anos na Univerisdade de Kilgore, en Kilgore, Texas. Completou a súa carreira universitaria na universidade de Louisiana State (LSU), onde foi nomeado Xogador do Ano da Conferencia Sueste.

### NBA 
Thornton foi elixido na 43ª posición do Draft da NBA de 2009 polos Miami Heat, pero os seus dereitos foron traspasados aos New Orleans Hornets. O 23 de febreiro de 2010, Thornton anotou 23 puntos nun cuarto, a mellor marca da franquía dos Hornets. Rematoue ese partido con 37 puntos. Ao remate da tempada, foi incluído no segundo equipo de rookies da NBA. O 23 de febreiro de 2011, Thornton foi traspasado aos Sacramento Kings a cambio de Carl Landry. O 14 de marzo de 2011, Thornton anotou 42 puntos, a máxima anotación na súa carreira, contra os Golden State Warriors. O 9 de decembro de 2011, Thornton asinou un contrato por 5 anos e 40 millóns de dólares cos Kings.

O 19 de febreiro de 2014, os Kings traspasaron a Thornton ós Brooklyn Nets a cambio de Jason Terry e Reggie Evans. O 10 de xullo de 2014, foi traspasado ós Boston Celtics nun traspaso entre os Celtics, os Cleveland Cavaliers e os Nets. O 19 de febreiro de 2015, Thornton foi traspasado xunto a unha elección da primeira rolda do Draft de 2016 ós Phoenix Suns, a cambio de Isaiah Thomas.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Cate Blanchett

**Catherine Élise "Cate" Blanchett**, nada o 14 de maio de 1969 en Melbourne, é unha actriz australiana. Acadou a fama internacional polo seu papel de Sabela I de Inglaterra no filme de 1998 *Elizabeth*. Blanchett interpreta a raíña elfa Galadriel na triloxía de Peter Jackson *The Lord of the Rings: The Fellowship of the Ring*, *The Lord of the Rings: The Two Towers* e *The Lord of the Rings: The Return of the King* dende o 2001 ata o 2003, e retomará o mesmo papel en *Hobbit*. En 2004 Blanchett encarnou a Katharine Hepburn no filme de Martin Scorsese *The Aviator*. Os seus últimos traballos son *Babel* (2006), *Notes on a Scandal* (2006), *Indiana Jones and the Kingdom of the Crystal Skull* (2008), e *O curioso caso de Benjamin Button* (2008).

## Filmografía 
## Véxase tamén
Thomas MacDonagh

**Thomas MacDonagh** (en ), nado en Cloughjordan (Tipperary do Norte) o 1 de febreiro de 1878 e finado en Dublín o 3 de maio de 1916, foi un nacionalista irlandés, poeta, dramaturgo e un dos líderes do Alzamento de Pascua de 1916.

## Biografía 
Thomas MacDonagh interesouse polo gaélico irlandés, trasladándose a Dublín a estudar. Na capital irlandesa fíxose membro da Conradh na Gaeilge (Liga Gaélica) e fixo amizade con Eoin MacNeill e Patrick Pearse, este último fixo que ingresara a traballar na Escola St. Enda (Scoil Éanna) en Ranelagh (Condado de Dublín) en 1908, onde se realizaba un ensino bilingüe inglés-irlandés. Pouco despois foi lector da Universidade Nacional de Irlanda, e en 1910 foi nomeado titor do xove poeta Joseph Plunkett, tamén membro da Liga Gaèlica. En 1912 casou con Muriel Gifford, unha muller protestante que se converteu ao catolicismo, con ela tería un fillo en 1913 ao cal chamaron Donagh.

En 1913, Plunkett e MacDonagh asistiron á primeira reunión dos Voluntarios Irlandeses e formaron parte do Comité Provisional. Máis tarde foi capitán do II Batallón e comandante da Brigada de Dublín. Inicialmente os seus puntos de vista políticos eran constitucionalistas, mais as influencias de Pearse, Plunkett e Sean MacDermott fixérono evolucionar ao republicanismo, de xeito que no verán de 1915 uniuse á Irmandade Republicana Irlandesa (IRB). Tamén estivo presente no funeral do líder feniano Jeremiah O'Donovan Rossa, onde Patrick Pearse leu unha oración fúnebre.

A pesar de que o seu nome figura como un dos sete dirixentes do Alzamento de Pascua de 1916, a realidade é que incorporouse máis tarde ao grupo, en abril de 1916, cando o Alzamento xa estaba en marcha. Quizais se debe ao feito de que era un acabado de chegar no IRB, mais Thomas Clarke promoveu o seu ascenso, axudado pola súa amizade con Pearse e Plunkett. Deste xeito, foi un dos signatarios da Proclamación de Pascua.

Durante a revolta, o seu rexemento situouse na fábrica de galletas Jacob, onde se lle uniu o veterano feniano John MacBride. A pesar de ser un dos rexementos máis numerosos, tiña pouca experiencia en combate e o 30 de abril recibiu a orde de renderse ás forzas británicas. Foi xulgado por un tribunal militar, condenado a morte e fusilado o 3 de maio de 1916.

A súa viúva morreu mentres nadaba en Skerries (Condado de Dublín, en xullo de 1917. O seu fillo, Donagh MacDonagh, foi un coñecido escritor e xuíz, finou en 1968.
Antonio Mouriño Villar

**Antonio Mouriño Villar**, nado na Buratiña (Celanova) o 12 de xuño de 1954, é un político galego.

## Traxectoria 
Administrativo. Nas eleccións municipais de 1987 formou parte da candidatura de Alianza Popular-Centristas de Galicia en Celanova, como representante de Centristas de Galicia. Se ben non resultou inicialmente elixido, unha dimisión en 1989 permitiulle ser concelleiro e ocuparse da área de Cultura. Nas municipais de 1991 encabezou a candidatura de Centristas de Galicia e conseguiu se-la candidatura máis votada con 5 concelleiros, os mesmos que o Partido Popular encabezado por Ricardo Mínguez Abajo, polo que foi elixido alcalde. A finais de 1991 Centristas de Galicia integrouse no PPdeG. Nas municipais de 1995, como cabeza de lista do PPdeG, conseguiu a maioría absoluta, situación que se reproduciu nas seguintes eleccións municipais de 1999, 2003, 2007 e 2011. Dimitiu en 2012 para presentarse ás eleccións autonómicas dese ano e foi elixido deputado do Parlamento de Galicia, onde permaneceu ata 2016. 

En febreiro de 2023 foi expulsado do PPdeG acusado de pedi-lo voto para o alcalde independente Antonio Puga.

## Notas 
## Véxase tamén 
### Bibliografía 
* Alejandro Mínguez González (2019). *40 anos votando en Celanova*, Didot, ISBN 978-84-17495-68-8.
### Outros artigos 
* Eleccións municipais en Celanova
### Ligazóns externas 
* Ficha no Parlamento de Galicia
V de Vendetta (filme)

***V de Vendetta*** (en ) é un filme de ficción distópica dirixido por James McTeigue e estreado no 2006. Baséase na banda deseñada creada por Alan Moore e David Lloyd *V for Vendetta* en 1988. Estreouse en galego na TVG o 18 de xuño de 2009.

## Sinopse 
Nun futuro non moi afastado, Inglaterra é un país totalitario. Tralo toque de queda nocturno, a moza Evey Hammond (Natalie Portman) é rescatada en plena rúa por un misterioso personaxe enmascarado, V (Hugo Weaving). A partir dese momento, a aparición de V orixinará unha revolución contra o goberno fascista, dirixido con man de ferro por un tirano (John Hurt).

## Personaxes 
* Hugo Weaving como V
* Natalie Portman como Evey Hammond
* Stephen Rea como Eric Finch
* John Hurt como Adam Sutler
* Stephen Fry como Gordon Deitrich
* Tim Pigott-Smith como Peter Creedy
* Rupert Graves como Detective Sarxento Dominic Stone
* Natasha Wightman como Valerie Page
* Imogen Poots como Valerie Page de xove
* Roger Allam como Lewis Prothero
* John Standing como Bispo Anthony James Lilliman
* Sinéad Cusack como Doutora Delia Surridge

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en AllMovie 
* Ficha en RottenTomatoes
Thomas Kent

**Thomas Kent** (en irlandés **Tomás Ceannt**) nado en Castlelyons no Condado de Cork (Irlanda) en 1865 e finado no cuartel militar de Collins Barracks no Condado de Cork (Irlanda) o 9 de maio de 1916, foi un nacionalista irlandés condenado a morte por un consello de guerra e fusilado tras un tiroteo coa Royal Irish Constabulary (RIC) o 2 de maio de 1916, pouco tempo despois do Alzamento de Pascua.

## A Alzamento de Pascua 
Thomas Kent formaba parte dunha importante familia nacionalista que vivía en Bawnard House, Castlelyons, Condado de Cork. Estaban preparados para tomar parte no Alzamento de Pascua, mais cando a orde de mobilización foi revogada, permaneceron na casa. O Alzamento, non obstante, foi adiante en Dublín, e a RIC foi enviada para deter simpatizantes coñecidos no país incluíndo, mais non limitado, a membros coñecidos da Irmandade Republicana Irlandesa, Sinn Féin, e os Voluntarios Irlandeses. Cando a residencia Kent foi atacada encontráronse coa resistencia de Thomas e os seus irmáns Richard, David e William. Durante o tiroteo, que durou catro horas, o oficial da RIC Head Constable William Rowe foi morto e David Kent resultou seriamente ferido. Ao final os Kent foron obrigados a renderse, aínda que Richard fixo unha última carreira pola liberdade e foi fatalmente ferido.

## Xuízo e execución 
Thomas e William foron xulgados por unha corte marcial polo asasinato do Head Constable Rowe. William foi absolvido, mais Thomas foi sentenciado a morte e fusilado en Cork o 9 de maio de 1916. David Kent foi levado a Dublín, onde foi acusado do mesmo delito, declarado culpable e sentenciado a morte, mais a pena foille conmutada e finalmente foi condenado a cinco anos de servidume penal. Á parte do caso singular de Roger Casement, Thomas Kent foi a única persoa de fóra de Dublín executada polo seu papel nos acontecementos da Semana Santa. Foi enterrado en Collins Barracks, Cork (anteriormente Victoria Barracks).

## Ferrocarril 
A principal estación de ferrocarril da cidade de Cork, a Kent Station recibe o seu nome en homenaxe a Thomas Kent.

## Notas
O curioso caso de Benjamin Button

***O curioso caso de Benjamin Button*** (en ) é un filme estadounidense dirixido por David Fincher que se estreou no 2008. O guión foi escrito por Eric Roth e Robin Swicord baseándose na historia de 1922 *O curioso caso de Benjamin Button* de F. Scott Fitzgerald. O filme está protagonizado por Brad Pitt e Cate Blanchett.

En galego estreouse na TVG o 1 de setembro do 2012.

## Sinopse 
Un home (Brad Pitt) nace con oitenta anos e vai rexuvenecendo a medida que pasa o tempo, é dicir, en lugar de cumprir anos deixa de cumprilos. Esta é a historia dun home extraordinario, das xentes que vai coñecendo, dos seus amores, pero sobre todo da súa relación con Daisy (Cate Blanchett).

## Personaxes 
* Brad Pitt como Benjamin Button, aparencia de adulto
* Robert Towers como Benjamin Button, aparencia de adulto
* Peter Donald Badalamenti II como Benjamin Button, aparencia de adulto
* Tom Everett como Benjamin Button, aparencia de adulto
* Spencer Daniels como Benjamin Button, aparencia de 12 anos
* Chandler Canterbury como Benjamin Button, aparencia de 8 anos
* Charles Henry Wyson como Benjamin Button, aparencia de 6 anos
* Cate Blanchett como Daisy Fuller, adulto
* Elle Fanning como Daisy Fuller, con 6 anos
* Madisen Beaty como Daisy Fuller, con 11 anos
* Taraji P. Henson como Queenie
* Julia Ormond como Caroline Fuller
* Shiloh Jolie-Pitt como Caroline Fuller, bebé
* Jason Flemyng como Thomas Button
* Mahershalalhashbaz Ali como Tizzy Weathers
* Jared Harris como Capitán Mike Clark
* Elias Koteas como Monsieur Gateau
* Ed Metzger como Theodore Roosevelt
* Phyllis Somerville como Avoa Fuller
* Josh Stewart como Pleasant Curtis
* Tilda Swinton como Elizabeth Abbott
* Bianca Chiminello como amiga de Daisy
* Rampai Mohadi como Ngunda Oti
* Edith Ivey como Maple

## Galardóns e nomeamentos 
* 2008: 3 Oscars: Mellor dirección de arte, maquillaxe, efectos visuais. 13 nomeamentos.
* 2008: 5 Nomeamentos ó Globo de Ouro, incluíndo mellor filme, director.
* 2008: 3 premios BAFTA, incluíndo mellor maquillaxe. 11 nomeamentos.

## Notas
Bernard Hill

**Bernard Hill**, nado o 17 de decembro de 1944 en Manchester, e finado o 5 de maio de 2024, foi un actor inglés de cinema, televisión e teatro.

## Traxectoria 
Nunha carreira de 30 anos, foi máis coñecido por interpretar o capitán Edward John Smith, en Titanic, Rei Théoden nas adaptacións cinematográficas da triloxía d´O Señor dos Aneis, e como o director do cárcere "San Quentin" no filme de Clint Eastwood *Execución inminente*. Hill foi o único actor en aparecer en máis dun dos tres filmes premiados con once Oscars, e un dos tres únicos actores protagonistas en máis dun filme que recadara máis de 1000 millóns de dólares estadounidenses, a saber: *Titanic* e *The Lord of the Rings: The Return of the King* (os outros actores son Orlando Bloom, que tamén actuou en *The Lord of the Rings: The Return of the King*, así como en *Pirates of the Caribbean* e Johnny Depp, que tamén actuou en *Pirates of the Caribbean*, así como en *Alice in Wonderland*. Hill apareceu en tres filmes que gañaron o Academy Award for Best Picture: *Gandhi*, *Titanic* e *The Lord of the Rings: The Return of the King*.

## Filmografía 
### Cinema 
## Teatro 
## Videoxogos 
## Premios e Nomeamentos 
;**Premios** BAFTA

;Premios Emmy Internacional 

;Premios do Sindicato de Actores

## Notas 
## Véxase tamén 
### Ligazóns externas 
*Entrevista
Manuel Dourado Deira

**Manuel Dourado Deira**, nado no Araño (Rianxo) o 30 de agosto de 1929 e finado no mesmo concello o 26 de decembro de 2012, foi un escritor galego.

## Traxectoria 
Naceu no seo dunha humilde familia labrega, practicando a labranza na casa de seus pais até a puberdade. Estudou Maxisterio na Universidade de Santiago de Compostela, obtendo tamén o título de Licenciado en Dereito na mesma Universidade. Foi profesor de EXB no colexio Castelao de Rianxo.

Ten exercido tamén o periodismo, particularmente o de opinión, en medios como *Faro de Vigo* e *La Voz de Galicia*, e desde 1988, en *El Correo Gallego*, *O Correo Galego* e *Galicia Hoxe*. Foi membro do Consello de Redacción de *Encrucillada*.

## Obras 
### Ensaio 
* *Conversas con Teresa Castelao (Anecdotario dun século de vida)*, 1999, Sotelo Blanco.
* *A Mestresa da Casa-Museo: Unha Rosalía rediviva*, sobre Maruxa Villanueva, 2009, Deputación da Coruña.
* *O primeiro retorno de Castelao*, 2014, Axóuxere Editora.

### Obras colectivas 
* *Guerra Civil e Literatura Galega (1936-1939)*, 2006, Xerais.

## Premios 
* Premio de periodismo Ruta Xacobea no 1991.

## Notas
División de Honra Xuvenil

A **División de Honra** é a máxima categoría xuvenil de fútbol de España. É administrada pola Real Federación Española de Fútbol.

## Formato 
A División de Honra divídese en 7 grupos de 16 equipos, que se establecen por proximidade xeográfica. O campión de cada grupo ten acceso á Copa de Campións de Liga Xuvenil, mentres que os catro últimos clasificados descenden á Liga Nacional Xuvenil.

Así mesmo, os 7 campións xunto aos 7 subcampións e os 2 mellores terceiros clasifícanse para a Copa do Rei.

## Campións 
Os clubs destacados gañaron a Copa de Campións.

## Véxase tamén 
### Ligazóns externas 
* Grupo 1 — Grupo 2 — Grupo 3 — Grupo 4 — Grupo 5 — Grupo 6 — Grupo 7
Babel (filme)

***Babel*** é un filme estadounidense dirixido por Alejandro González Iñárritu que se estreou no 2006. Xunto a *Amores perros* e *21 Grams* forma a "Triloxía da morte".

## Sinopse 
Drama de historias paralelas que se desenvolven en Marrocos, Tunisia, México e o Xapón. A historia comeza cando, armados cunha Winchester, dous rapaces marroquís saen na busca do rabaño de cabras da familia. No medio do silencio do deserto, deciden proba-lo rifle, pero o alcance da bala é moito maior do que agardaban. Nun intre, as vidas de catro grupos de estraños en tres continentes mestúranse.

## Personaxes 
* Brad Pitt como Richard
* Gael García Bernal como Santiago
* Cate Blanchett como Susan
* Adriana Barraza como Amelia
* Elle Fanning como Debbie
* Nathan Gamble como Mike
* Koji Yakusho como Yasujiro
* Rinko Kikuchi como Chieko
* Said Tarchani como Ahmed
* Boubker Ait El Caid como Yussef
* Mustapha Rachidi como Abdullah
* Peter Wight como Tom
* Harriet Walter como Lilly
* Trevor Martin como Douglas
* Matyelok Gibbs como Elyse
* Georges Bousquet como Robert
* Claudine Acs como Jane
* André Oumansky como Walter
* Michael Maloney como James
* Dermot Crowley como Barth

## Galardóns e nomeamentos 
* 2006: Oscar: Mellor banda sonora. 7 nomeamentos, incluíndo mellor director e guión.
* 2006: Globo de Ouro: Mellor película drama. 7 nomeamentos.
* 2006: BAFTA: Mellor banda sonora. 7 nomeamentos.
* 2006: Cannes: Mellor director, Premio Xurado Ecuménico, Premio técnico (montaxe).
* 2006: Cesar: Mellor filme estranxeiro.
* 2006: David de Donatello: Mellor filme estranxeiro.
* 2006: Fotogramas de Prata: Mellor filme estranxeiro.
* 2006: National Board of Review: Mellor actriz secundaria (Rinko Kikuchi).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Harry Potter e as reliquias da morte (filme)

***Harry Potter e as reliquias da morte*** é o título das dúas películas que conforman o final da serie de filmes de *Harry Potter*. Pode referirse a:
* *Harry Potter e as reliquias da morte (1ª parte)*
* *Harry Potter e as reliquias da morte (2ª parte)*
Los Happiness

**Los Happiness** é un grupo de música español ficticio, nacido a raíz duna campaña publicitaria de Tiempo BBDO para MTV España.

## Traxectoria
Fíxose famoso en 2006 grazas á canción "Amo a Laura, pero esperaré hasta el matrimonio", unha sátira dos movementos conservadores na defensa da familia tradicional que se converteu nun fenómeno de Internet. Xunto co vídeo aparece tamén unha organización ficticia chamada Asociación Nuevo Renacer, por una Juventud sin Mácula, unha burla contra algúns grupos conservadores. Dita organización ficticia ten como unha das súas principais campañas "No mires MTV", tratándose en realidade dunha campaña realizada pola propia canle de televisión. O grupo o compoñen catro mozos, dous rapaces e dúas rapazas, actores que dan vida á canción composta por Guille Milkyway.

O videoclip e a canción "Amo a Laura" popularizáronse rapidamente a través de páxinas como YouTube ou Google Video e pola blogosfera, chegando ata medios de prensa escrita e televisión.

O grupo orixinal (videoclip) realizou actuacións en *La Noche de Buenafuente*, en *Channel Nº4* (Boris Izaguirre e Ana García-Siñeriz) e nun programa da canle MTV chamado *Kabuki*. Tras estas tres intervencións en televisión o grupo disolveuse xa que se trataba de actores contratados para a campaña.

Catro novos integrantes realizaron máis actuacións. Entre elas, promoveron, aínda que moi fugazmente, a secuela de "Amo a Laura" chamada "El honor de Laura". O nuevo grupo separouse pero algún dos seus integrantes ten novos proxectos.

A rapaza de rosa ten nova canción, "Dejate llevar", e agora preséntase como Minimal. O rapaz de azul intenta saír adiante con actuacións para a Academia Mithos de Barcelona. A rapaza azul chámase Lara Álvarez e actualmente traballa como xornalista deportiva en La Sexta. O rapaz de amarillo chámase Jey Saes e esta organizando un casting para formar un nuevo grupo musical.
Stephen Rea

**Stephen Rea**, nado o 31 de outubro de 1946 en Belfast, é un actor irlandés de cine e teatro. Rea ten aparecido en numerosos filmes como *V de Vendetta*, *Michael Collins*, *Interview with the Vampire* e *Breakfast on Pluto*. Foi nomeado pola Academia ó Mellor Actor por interpretar a "Fergus" no filme de 1992 *The Crying Game*.

## Filmografía 
## Premios 
;Premios Óscar

## Véxase tamén 
### Ligazóns externas 
*Internet Off-Broadway Database
Camille Jourdy

**Camille Jourdy**, nada en Chenôve en 1979, é unha guionista e debuxante de banda deseñada francesa.

## Traxectoria
Diplomada na Escola superior de arte de Épinal (ÉSAÉ) e na Escola superior de artes decorativas de Estrasburgo en 2005, na actualidade vive en Lión. A súa obra máis recoñecida é a serie de tres números *Rosalie Blum*. Realizou o cartel para a edición de 2011 do salón Viñetas desde o Atlántico que se celebra na Coruña.

## Obra 
* *Rosalie Blum* 1, 2 et 3 (Actes Sud BD, 2007, 2008 et 2009)
* *Léopold, Chien de Divan* (Sarbacane, 2007)
* *Sophie la pie* (Edigroup, 2005)
* *Une araignée, des tagliatelles et au lit* (Drozophile, Quiquandquoi, 2004)
Liase

[miniatura|dereita|A [glutamato descarboxilase é un exemplo de liase.]]
En bioquímica, unha **liase** é un encima que cataliza a ruptura de enlaces químicos en compostos orgánicos por un mecanismo distinto á hidrólise ou á oxidación, reaccións que son realizadas por outros encimas específicos chamados hidrolases e deshidroxenases, respectivamente. Como resultado do proceso de ruptura fórmanse frecuentemente novos dobres enlaces ou novas estruturas en anel.

Son encimas da clase IV que levan a cabo reaccións bioquímicas nas que se eliminan grupos por medio da rotura dun enlace, xeralmente entre dous átomos de carbono, entre carbono e osíxeno, entre carbono e nitróxeno ou entre carbono e xofre, para formar un dobre enlace. Tamén poden funcionar á inversa, catalizando a formación destes enlaces por medio da adición dun grupo ao dobre enlace. Por exemplo o encima adenilato ciclase, que cataliza a seguinte reacción, sería unha líase.

ATP → AMPc + PPi

Unha característica peculiar das liases é que requiren a participación dun só substrato para realizaren unha reacción nun sentido, e de dous para realizaren a reacción en sentido oposto.

## Nomenclatura 
Os nomes sistemáticos destes encimas son "*substrato + grupo + liase*". Os nomes comúns inclúen descarboxilases, deshidratases, aldolases etc. Cando a reacción inversa é máis importante, pode que se utilice o nome de sintase.

## Clasificación 
Corresponden ao **EC 4** na catalogación por medio do número EC. As súas subclases son:

* EC 4.1. Encimas que rompen enlaces carbono-carbono como as descarboxilases (EC 4.1.1), aldehido liases (EC 4.1.2), oxoácido liases (4.1.3) e outros (4.1.99).
* EC 4.2. Encimas que rompen enlaces carbono-osíxeno como as deshidratases.
* EC 4.3. Encimas que rompen enlaces carbono-nitróxeno.
* EC 4.4. Encimas que rompen enlaces carbono-xofre.
* EC 4.5. Encimas que rompen enlaces carbono-halóxeno.
* EC 4.6. Encimas que rompen enlaces carbono-fósforo como a adenilato ciclase e a guanilato ciclase.
* EC 4.99. Inclúe outros tipos de liases como a ferroquelatase.

## Notas 
* EC 4 Introduction do Departmento de Química do Queen Mary, Universidade de Londres.

## Véxase tamén 
### Outros artigos 
* Encima
San Ignacio, Chile

**San Ignacio** é unha comuna de Chile, da provincia de Diguillín, Rexión de Ñuble. Limita polo norte con Chillán, Chillán Viejo e Pinto, polo leste coas comunas de Pinto e El Carmen, polo sur con Pemuco e polo oeste con Bulnes.

## Demografía 
Segundo datos do Censo do 2002 tiña unha poboación de 16.067 habitantes, dos cales 7.958 son mulleres e 8.109 homes. Un 57,56% correspondía a poboación rural e un 42,44% a poboación urbana.

## Economía 
A actividade principal é a agrícola, con cultivos tradicionais como o trigo e a remolacha, e tamén a forestal.

## Educación 
Na comuna hai centros de ensinanza básica e media, como son as escolas María Luisa Espinoza de San Miguel, Selva Negra, Las Quilas, El Calvario, Calle Alegre, Santa Juana, Colton Variante, Los Robles, Mayulermo, Lourdes e o Liceo Politécnico C-84

## Biblioteca 
A Biblioteca Pública Municipal atópase ao norte da praza de armas da comuna, na rúa Angel Custodio Hernández Nº 554, conta con sala de lectura, préstamos a domicilios, cursos, servizo de acceso a Internet, con espazos para cativos, adultos e maiores, actividades culturais. Ten dúas Bibliotecas periféricas localizadas nas poboacións de San Miguel, a uns 5 quilómetros ao leste da cabeceira comunal, e Pueblo Seco, distante 8 quilómetros ao suroeste.

## Personaxes nados en San Ignacio 
* Víctor Jara, na localidade de Quiriquina.

## Véxase tamén
Éamonn Ceannt

**Éamonn Ceannt**, nado como **Edward Thomas Kent** o 21 de setembro de 1881 e finado o 8 de maio de 1916, foi un nacionalista irlandés, considerado un dos heroes do Alzamento de Pascua.

## Biografía 
Ceannt naceu en Glenamaddy, Ballymoe, Condado de Galway, como o maior de sete irmás. O seu pai era membro da Royal Irish Constabulary, e cando se retirou en 1892, trasladouse coa familia a Dublín. Aló foi onde o xove Edward comezou a interesarse polo nacionalismo irlandés. Uniuse á Conradh na Gaeilge (Liga Gaélica), adoptou a versión irlandesa do seu nome (Éamonn), e chegou ser mestre de uilleann pipes, tendo a ocasión de tocar para o Papa Pío X acompañado por varios curas irlandeses do exilio. Tamén traballou como contable no Concello de Dublín.

## Vida persoal 
En xuño de 1905, Éamonn Ceannt casou con Áine O'Brennan nunha cerimonia en irlandés. O seu fillo Ronán naceu en xuño de 1906. Áine Ceannt fundou posteriormente a *Cruz Branca* (*White Cross* en inglés) para axudar ás familias empobrecidas polas accións británicas ou que perderan o seu sustento na Guerra de Independencia.

## Alzamento de Pascua 
En 1913 fíxose membro da Irmandade Republicana Irlandesa, e máis tarde foi un dos membros fundadores dos Voluntarios Irlandeses. No Alzamento de Pascua de 1916, foi un dos primeiros membros do seu Comité Militar, e un dos sete asinantes da Proclamación de Pascua. Foi o comandante do IV Batallón de Voluntarios, e durante a revolta mantívose na South Dublin Union e na destilería Marrowbone Lane, cun cento de homes ás súas ordes, entre os cales destacaban os seus lugartenentes Cathal Brugha e William T. Cosgrave. A súa unidade loitou intensamente durante toda a semana, mais rendeuse cando así o ordenou o seu oficial superior, Patrick Pearse. A posición de Ceannt foi unha das que non fora derrotada na loita, como a de Éamon de Valera en Boland's Mill.

Ceannt foi encerrado na prisión de Kilmainham, sendo executado mediante fusilamento o 8 de maio de 1916.

## Legado 
A Ceannt Station da cidade de Galway, a principal estación de autobuses e ferrocarril do seu condado natal de Galway, reciben o sen nome en honor a Éamonn Ceannt, así como o Parque Éamonn Ceannt de Dublín. A *Torre Eamonn Ceannt* de Ballymun, demolida no 2005, tamén recibiu o seu nome del.

## Notas 
* William Henry, *Supreme Sacrifice: The Story of Eamonn Ceannt*, Mercier Press, 2005
Ártabros de Oleiros

O **Ártabros de Oleiros** foi un equipo de fútbol gaélico da localidade de Oleiros, con filiación co Fillos de Breogán da Coruña.

## Historia
O equipo naceu no 2011 logo do acordo da xunta directiva do Fillos e Breogán para crear un novo equipo en Oleiros con filiación co Fillos de Breogán. A xunta directiva decidiu por maioría simple nomear o novo club irmán como Ártabros de Oleiros. Os seus integrantes poden ser convocados polo adestrador dos Fillos de Breogán Carlos Seco, tamén adestrador do novo equipo, polo menos nos seus comezos. No caso de que o equipo oleirense contara con efectivos suficientes, o Ártabros de Oleiros pasaría a participar tamén nos torneos do Campionato Ibérico de Fútbol Gaélico.

## Nome
O nome do equipo tomouse da tribo dos Ártabros, de orixe celta, que se asentou na área comprendida entre as rías da Coruña e de Ferrol.

## Escudo e cores
O escudo deseñouse tendo en conta o novo nome do club e tomando como referencia o brasón da vila. O fondo do escudo é de cor azul (ao igual que o de Oleiros) e na parte inferior matén as ondas do brasón da vila, na parte central aparece representado un tríscele espiral que fai referencia ás raíces célticas. Sobre as ondas aparece un balón de fútbol gaélico branco.

A cor do equipo é o negro. O uniforme é camiseta negra, pantalón azul e medias azuis.

## Clasificación
### 2012 
6º Campionato Ibérico de Fútbol Gaélico

### 2013 
3º Liga Galega de Fútbol Gaélico 7 contra 7 15px

7º Campionato Ibérico de Fútbol Gaélico

### 2013/2014 
6º Copa Galega de Fútbol Gaélico

10º Campionato Ibérico de Fútbol Gaélico

### 2014/2015 
7º Liga Galega de Fútbol Gaélico

5º Copa Galega de Fútbol Gaélico

11º Campionato Ibérico de Fútbol Gaélico

## Véxase tamén
### Outros artigos
* Fútbol gaélico
* Fillos de Breogán

### Ligazóns externas
* Información do Ártabros de Oleiros en Fillos de Breogán
A. J. Price

**Anthony Jordan "A. J." Price**, nado o 7 de outubro de 1986 en Orange, Nova Jersey, é un xogador americano de baloncesto profesional.

## Traxectoria profesional 
Price foi elixido na 52ª posición do Draft da NBA de 2009 polos Indiana Pacers.

O 24 de xullo de 2012, Price asinou cos Washington Wizards.

O 30 de setembro de 2013, asinou cos Minnesota Timberwolves. O 3 de abril de 2014, foi cortado polos Timberwolves.

O 26 de setembro de 2014, asinou cos Cleveland Cavaliers, pero foi cortado o 1 de novembro sen chegar a debutar en tempada regular co equipo.

O 6 de novembro de 2014, Price asinou cos Indiana Pacers. O 28 de novembro de 2014, foi cortado polos Pacers. Dous días despois, fichou polos Cleveland Cavaliers.

## Notas 
## Véxase tamén 
### Ligazóns externas 
* Estatísticas en Basketball-Reference.com
Javaris Crittenton

**Javaris Cortez Crittenton**, nado en Atlanta (Xeorxia) o 31 de decembro de 1987, é un ex xogador americano de baloncesto profesional.

## Traxectoria 
Crittenton foi elixido na 19ª posición do Draft da NBA de 2007 polos Los Angeles Lakers. Durante un partido da Summer League, o 8 de xullo de 2007, anotou 18 puntos, incluíndo un lanzamento a falta de 1.7 segundos para o remate do partido, que lle deu a vitoria ao seu equipo. No primeiro partido da pretempada dos Lakers contra os Golden State Warriors en Honolulu, Crittenton anotou 18 puntos e deu unha asistencia na derrota por 111-110.

O 1 de febreiro de 2008, Crittenton foi traspasados aos Memphis Grizzlies xunto con Kwame Brown, Aaron McKie, os dereitos de Marc Gasol e dúas futuras eleccións de primeira rolda dos drafts de 2008 e 2010, a cambio de Pau Gasol e unha elección da segunda rolda do Draft de 2010. O 2 de abril de 2008, Crittenton anotou 23 puntos, a maior anotación na súa carreira, na vitoria dos Grizzlies por 130-114 contra os New York Knicks.

O 10 de decembro de 2008, Crittenton formou parte dun traspaso entre tres equipos que o mandou aos Washington Wizards xunto con Mike James dos New Orleans Hornets. A cambio, os Wizards recibiron unha elección de primeira rolda do Draft dos Memphis Grizzlies e a Antonio Daniels dos Hornets.

O 22 de setembro de 2010, asinou un contrato cos Charlotte Bobcats. Os Bobcats prescindiron de Crittenton o 15 de outubro de 2010.

## Notas 
## Véxase tamén 
### Ligazóns externas 
* Perfil en NBA.com
* Estatísticas en Basketball Reference 
* Perfil en ESPN.com
Parque do Montnegre e o Corredor

O **Parque do Montnegre e o Corredor** está na provincia de Barcelona, distribuído ó longo das comarcas do Maresme (49%), do Vallès Oriental (41%) e da Selva (10%). Foi constituído como parque o 20 de xullo de 1989 e conta actualmente cunha superficie protexida de 15.010 ha. Algunhas das localidades lindeiros máis salientables son: Arenys de Munt, Arenys de Mar, Pineda de Mar, Sant Celoni, ou Calella.

## Características e Vexetación 
O macizos do Montnegre e a Serra do Corredor alíñanse paralelos ó mar Mediterráneo e están localizados na coñecida coma Cordilleira Litoral.
As elevacións máis importantes do parque son o Pico Gros del Montnegre (766m) e o Santuari del Corredor(657m) A importancia deste parque radica na gran variedade de vexetación e biodiversidade que alberga. Esta débese en parte a situación xeográfica, o tipo de terreo e á variación climatolóxica que se produce entre as vertentes interiores e as costeiras.
O bosque predominante é de aciñeiras mais tamén existe unha importante densidade de piñeirais e carballos.

## Fauna 
A fauna do Montnegre e O Corredor é similar a doutros lugares da Cordilleira Litoral Catalá. Entre os mamíferos atopamos o xabaril, a xeneta, o esquío, o porco teixo e especialmente o corzo, que foi reintroducido no 1.993 con individuos procedente do suroeste de Francia. Atopamos tamén unha ampla variedade de réptiles coma a serpe verde, a serpe branca, o tritón, o sapo e a píntega. As aves tamén están presentes, mais son maioritariamente migratorios, pódense destacar a bubela, o pimpín ou o paporrubio.

## Véxase tamén 
### Bibliografía 
* Muelas Fernández, Tomàs: "A peu pel Montnegre i el Corredor", Cossetània Edicions .
* Espais naturals a prop de Barcelona, Diputació de Barcelona .
* Rutes de flora i fauna, Xarxa de Parcs Naturals de la Diputació de Barcelona .
* Guia de rutes literàries per la Xarxa de Parcs Naturals, Diputació de Barcelona .

### Ligazóns externas 
* Noticia AVE Montnegre, Diario El País .
* Nevadas do 2010 afectan ó Parque do Montnegre_El Periódico de Cataluña .
* Recuperación da diversidade biolóxica no Montnegre_Diario ADN .
* Páxina do Parque do Montnegre i Corredor .
Josh McRoberts

**Joshua Scott McRoberts**, nado o 28 de febreiro de 1987 en Indianapolis, Indiana, é un ex xogador americano de baloncesto profesional.

## Traxectoria profesional 
O 22 de marzo de 2007, McRoberts declarouse elixible para o Draft da NBA de 2007. Foi elixido no Draft, o 28 de xuño de 2007, polos Portland Trail Blazers na 37ª posición.

O 9 de xaneiro de 2008, McRoberts foi asignado aos Idaho Stampede, o afiliado dos Trail Blazers da NBA Development League. Tras estar cos Stampede preto dun mes, McRoberts foi chamado de volta polos Trail Blazers.

O 26 de xuño de 2008, na noite do Draft da NBA de 2008, McRoberts foi traspasado aos Indiana Pacers, xunto a Brandon Rush e Jarrett Jack, a cambio da 11ª elección Jerryd Bayless e Ike Diogu.

O 14 de decembro de 2011, asinou un contrato de dous anos e 6 millóns de dólares cos Los Angeles Lakers.

O 10 de agosto de 2012, McRoberts foi traspasado ós Orlando Magic como parte do traspaso entre catro equipos que mandou a Dwight Howard ós Los Angeles Lakers.

O 21 de febreiro de 2013, McRoberts foi traspasado ós Charlotte Bobcats a cambio de Hakim Warrick.

O 14 de xullo de 2014, McRoberts asinou cos Miami Heat un contrato de 4 anos e 23 millóns de dólares.

## Notas 
## Véxase tamén 
### Ligazóns externas 
* Estatísticas en Basketball-Reference.com
Sean Ogirri

**Sean David Ogirri Then**, nado o 21 de febreiro de 1986 no Bronx, Nova York, Estados Unidos, é un xogador profesional de baloncesto con pasaporte dominicano que xoga para o Club Baloncesto Clavijo na Liga LEB Ouro. Cunha altura de 1,91 metros, xoga na posición de escolta.

## Traxectoria 
* 20px|border Instituto East (Denver, Colorado)
* 20px|border Wichita State (NCAA, 2004-2008)
* 20px|border Wyoming (NCAA, 2008-2009)
* 20px|border Aguas de Sousas Ourense (LEB Ouro, 2009-2010)
* 20px|border FC Porto (LPB, 2010-2011)
* 20px|border Club Baloncesto Breogán (LEB Ouro, 2011-2013)
* 20px|border Club Básquet Coruña (LEB Ouro, 2013-2014)
* 20px|border Club Baloncesto Clavijo (LEB Ouro, dende 2014)

## Véxase tamén 
### Ligazóns externas 
*Ficha en feb.es
*Ficha na Universidade de Wyoming
*Nova no sitio web oficial do Breogán
Kwame Brown

**Kwame James Brown**, nado o 10 de marzo de 1982 en Charleston, Carolina do Sur, é un xogador americano de baloncesto profesional que actualmente é axente libre.

## Traxectoria deportiva 
### NBA 
Brown foi elixido na 1ª posición do Draft da NBA de 2001 polos Washington Wizards. Foi o primeiro número un do Draft en ser seleccionado tras chegar directamente dende o instituto. Xogou ademais para Los Angeles Lakers, Memphis Grizzlies e Detroit Pistons.

O 23 de agosto de 2010, Brown asinou un contrato dun ano polos Charlotte Bobcats.

O 13 de decembro de 2011, Brown asinou un contrato dun ano cos Golden State Warriors. Xogou o seu primeiro partidos cos Warriors o 25 de decembro de 2011, na derrota con Los Angeles Clippers por 105-86.

O 13 de marzo de 2012, foi traspasado aos Milwaukee Bucks xunto a Monta Ellis e Ekpe Udoh a cambio de Stephen Jackson e Andrew Bogut.

O 13 de xullo de 2012, Brown asinou un contrato de dous anos e 6 millóns de dólares cos Philadelphia 76ers. O 20 de novembro de 2013, foi cortado polos Sixers.

## Notas
Miranda Otto

**Miranda Otto**, nada o 16 de decembro de 1967 en Brisbane, Queensland, é unha actriz australiana de cinema e teatro.

## Traxectoria 
É recoñecida en todo o mundo polo papel da doncela guerreira Éowyn na triloxía de filmes de Peter Jackson baseada na saga d´O Señor dos Aneis. Sendo dunha familia de actores, Miranda comezou a actuar á idade de 19 anos, e dende entón apareceu nunha gran variedade de filmes de baixo orzamento e proxectos de grandes estudos.

A súa primeira actuación notábel foi no filme ''Emma's War* (1986), no que interpretou unha adolescente que se muda a Australia durante a segunda guerra mundial. Tras unha década de papeis aclamados pola crítica na Australia, atraeu a atención de Hollywood para aparecer en dous papeis en *The Thin Red Line* (1998) e *What Lies Beneath* (2000). Con todo, o seu papel máis famoso foi no 2002 cando entrou no elenco dos filmes d´*O Señor dos Aneis*.

No 2008, entrou na serie de televisión *Cashmere Mafia* (que foi cancelada á metade dese ano), anunciando tamén a súa aparición en *In Her Skin''. No tocante á súa vida privada, a actriz foi ligada cos actores Richard Roxburgh e Peter O'Brien, o cal xa foi discutido varias veces nos medios.
Actualmente, está casada con Peter O'Brien e teñen unha filla chamada Darcey.

## Filmografía 
## Véxase tamén 
### Ligazóns externas 
* CineClick
Rexión de Tarapacá

**Tarapacá** é unha das 16 rexións do Chile. A súa capital é a cidade de Iquique, localizada a 1.853&nbsp;km ao norte de Santiago de Chile.

A Rexión de Tarapacá está bañada polo oeste polo océano Pacífico, e fai fronteira polo leste con Bolivia, polo norte coa recentemente creada Rexión de Arica-Parinacota e polo sur coa Rexión de Antofagasta (co río Loa).

## División administrativa da Rexión 
A Rexión de Tarapacá, para efectos de goberno e administración interior, divídese en dúas provincias:

Para fins de administración local, as provincias subdivídense en 7 comunas.

## Véxase tamén
Daniel López

**Daniel López Alcañiz**, máis coñecido como **Dani López**, nado o 29 de abril de 1982 en Salamanca, é un ex xogador profesional de baloncesto español. Cunha alzada de 1,87 metros ocupaba a posición de base. Foi internacional coa selección española en categorías inferiores.

## Traxectoria 
* 20px|border Real Madrid (EBA e ACB, 2000−2001)
* 20px|border C.B. Calpe (LEB 2, 2001−2002)
* 20px|border Melilla (LEB, 2002−2003)
* 20px|border Cáceres (LEB, 2004−2005)
* 20px|border Alerta Cantabria (LEB, 2005−2006)
* 20px|border Gijón Baloncesto (LEB, 2006−2007)
* 20px|border Leite Río Breogán (LEB, 2007−2009)
* 20px|border Assignia Manresa (ACB, 2009−2011)
* 20px|border Ford Burgos (LEB, 2011−2013)
* 20px|border Halcones Xalapa (LNBP, 2013−2014)
* 20px|border River Andorra (LEB, 2014)
* 20px|border Breogán (LEB, 2014−2016)

## Títulos 
* Liga LEB (Bàsquet Club Andorra, 2014)
* Copa Príncipe de Asturias (Leite Río Breogán, 2008)
* Copa Príncipe de Asturias (Bàsquet Club Andorra, 2014)

## Internacional 
* Selección de España Cadete.
* Selección de España Júnior.
* Selección de España sub-20.

## Véxase tamén 
### Ligazóns externas 
* Ficha en acb.com
* Ficha en feb.es
Seán Mac Diarmada

**Seán Mac Diarmada**, nado como John MacDermott en Kiltyclogher (Condado de Leitrim) o 28 de febreiro de 1883 e finado na prisión de Kilmainham de Dublín o 12 de maio de 1916, foi un revolucionario irlandés e un dos heroes do Alzamento de Pascua de 1916 que posteriormente foron fusilados. Frecuentemente é chamado Sean MacDermott.

## Biografía 
Seán Mac Diarmada naceu en Corranmore, cerca de Kiltyclogher, no condado de Leitrim (Irlanda), unha área oprimida. Estudou cos Irmáns Irlandeses e en 1908 trasladouse a Dublín, onde se involucrou en numerosas organizacións culturais e independentistas irlandesas, entre elas o Sinn Féin, a Irmandade Republicana Irlandesa (IRB), e a Conradh na Gaeilge (Liga Gaélica). Foi rapidamente escollido como membro do Consello Supremo da IRB, e máis tarde secretario.

En 1910 foi encargado da redacción do diario radical *Irish Freedom*, que fora fundado por el mesmo con Bulmer Hobson e Denis McCullough. Tamén se converteu nun organizador nacional da IRB, e foi posto baixo a tutela do veterano feniano Tom Clarke, feito que os fixo inseparables. Pouco despois, padeceu poliomielite e viuse obrigado a camiñar cun caxato.

En novembro de 1913, Mac Diarmada foi un dos membros fundadores dos Voluntarios Irlandeses, e continuou a traballar por manter esta organización baixo o control da IRB. En maio de 1915 Mac Diarmada foi arrestado en Tuam (Condado de Galway) pola Defense of the Realm Act por facer un discurso contra o alistamento no Exército Británico. Foi liberado en setembro, e uniuse ao Comité Militar Segredo da IRB, que foi o responsable de planear o Alzamento de Pascua.

## Alzamento de Pascua 
[miniatura|Placa adicada a Seán Mac Diarmada en Dublín en [lingua irlandesa|irlandés e inglés.]]
De todos xeitos, Mac Diarmada case non tomou parte na loita durante o Alzamento a causa da súa discapacidade, mais sempre estivo no cuartel dos rebeldes, Oficina Xeral de Correos. Logo da rendición escapou da execución porque estaba ferido e se mesturou entre outros prisioneiros, mais foi recoñecido por Daniel Hoey e xulgado por unha corte marcial, sendo condenado a morte e executado por un pelotón de fusilamento o 12 de maio de 1916 aos 33 anos. En setembro de 1919, Hoey foi morto dun disparo pola Squal de Michael Collins. O oficial británico Lee-Wilson, que o mandara fusilar, foi máis tarde apresado e executado en Cork por orde directa de Michael Collins durante a Guerra de Independencia Irlandesa.

En Dublín hai unha rúa en honor a Seán MacDermott. Tamén ten o seu nome unha estación de ferrocarril en Sligo, así como o estadio Páirc Seán Mac Diarmada da Asociación Atlética Gaélica en Carrick-on-Shannon. A *Torre Sean MacDermott* de Ballymun, demolida no 2005, tamén foi chamada así no seu honor. A súa casa en Kiltyclogher é Monumento Nacional.
Antofagasta (homónimos)

**Antofagasta** pódese referir a:
* **Antofagasta**, cidade e comuna chilena.
* **Antofagasta**, provincia chilena.
* **Antofagasta**, rexión chilena.
* **Antofagasta de la Sierra**, municipio arxentino.
* **Antofagasta de la Sierra**, departamento arxentino na provincia de Catamarca.
* O volcán Antofagasta, na provincia de Catamarca, Arxentina.
* **Antofagasta**, antiga provincia da Bolivia.
Rexión de Coquimbo

**Coquimbo** é unha das 16 rexións do Chile. A súa capital é a cidade de La Serena.

Ten costas polo oeste co océano Pacífico e ten lindes territoriais polo leste coa  Arxentina, polo norte coa rexión de Atacama e polo sur coa de Valparaíso.

## División administrativa da rexión 
A Rexión de Coquimbo, para efectos de goberno e administración interior, divídese en 3 provincias:

Para fins de administración local, as provincias subdivídense en 15 comunas.

## Véxase tamén
### Outros artigos 
* Casa da Moeda de Coquimbo
* Peso Coquimbo
Hidrolase

[miniatura|A [lipase pancreática (aquí en complexo coa colipase e un pequeno inhibidor) é un exemplo de hidrolase que ataca enlaces éster de lípidos.]]
[miniatura|250px|Cristal de [lisozima, unha hidrolase]]
As **hidrolases** son unha clase de encimas que catalizan reaccións químicas de hidrólise, nas cales unha molécula de auga ataca e rompe un enlace, e que seguen a seguinte reacción xeral:
'''R-R' + H2O ⇌ R-OH + R'-H**

Entre elas encóntranse as esterases, que hidrolizan enlaces éster, as peptidases, que hidrolizan enlaces peptídicos, as glicosidases, que hidrolizan enlaces glicosídicos, ou as fosfatases, que hidrolizan produtos fosfatados, separando un fosfato.

As hidrolases en xeral non necesitan a colaboración de coencimas para realizaren a súa catálise. Son activables por catións.

As hidrolases son abundantes nos lisosomas da célula. As hidrolases lisosómicas son hidrolases ácidas, xa que requiren un pH arredor de 5 para a súa activación. Están pechadas dentro da membrana impermeable para elas do lisosoma, xa que a súa liberación súbita no citoplasma pode lisar a célula. Dentro do orgánulo realizan a dixestión celular.

## Nomenclatura
Os nomes sistemáticos das hidrolases fórmanse así: substrato + hidrolase. Porén, os nomes comúns xeralmente son do tipo substrato + ase. Por exemplo, unha nuclease é unha hidrolase que rompe os enlaces entre os nucleótidos dun ácido nucleico.

## Clasificación
As hidrolases están clasificadas no grupo **EC 3''' de acordo co número EC da clasificación dos encimas. Para clasificalas en subclases hai que basearse no tipo de enlace que rompen. As subclases son:
*EC 3.1. Rompen enlaces éster (esterases, nucleases, fosfodiesterases, lipases, fosfatases)
*EC 3.2. Rompen enlaces entre azucres (ADN glicosilases, glicósido hidrolases)
*EC 3.3. Atacan enlaces éter.
*EC 3.4. Rompen enlaces peptídicos (Proteases/peptidases)
*EC 3.5. Hidrolizan enlaces carbono-nitróxeno diferentes dos enlaces peptídicos.
*EC 3.6. Rompen enlaces anhidro de ácidos (helicases e a GTPase)
*EC 3.7. Hidrolizan enlaces carbono-carbono.
*EC 3.8. Rompen enlaces haluro
*EC 3.9. Hidrolizan enlaces fósforo-nitróxeno.
*EC 3.10. Rompen enlaces xofre-nitróxeno.
*EC 3.11. Atacan os enlaces carbono-fósforo.
*EC 3.12. Hidrolizan os enlaces xofre-xofre.
*EC 3.13. Rompen enlaces carbono-xofre.

## Véxase tamén 
### Ligazóns externas 
*EC 3 Introduction do Departamento de Química da Queen Mary, Universidade de Londres, só trata 3.1-3.4 .
*More detailed taxonomy .
Héctor García

**Héctor García Blanco**, nado o 20 de marzo de 1978 en Madrid, é un xogador profesional de baloncesto español, que actualmente xoga para o Club Baloncesto Illescas da LEB Prata. Cunha alzada de 1,94 metros ocupa a posición de aleiro. Foi internacional coa selección española júnior en trinta e sete ocasións.

## Traxectoria 
* 15px|border Real Canoe (EBA, 1996-1998)
* 15px|border Real Madrid (EBA e ACB, 1998–1999)
* 15px|border Ourense (LEB e ACB, 1999-2001)
* 15px|border Lucentum Alicante (LEB e ACB, 2001-2005)
* 15px|border Real Madrid (ACB, 2005-2006)
* 15px|border Breogán (LEB, 2006-2008)
* 15px|border Melilla (LEB, 2008-2010)
* 15px|border Illescas (LEB Prata, dende 2010)

## Véxase tamén 
### Ligazóns externas 
* Perfil na web oficial da ACB
* Perfil na web oficial da FEB
Rexión de Valparaíso

**Valparaíso** é unha das 16 rexións do Chile. A súa capital é a cidade de Valparaíso. É sede do Congreso Nacional e tamén do ministerio de Cultura. Xunto aos municipios lindeiros de Viña del Mar, Concón, Quilpué e Villa Alemana, forma o Gran Valparaíso, sendo a segunda cidade máis poboada de Chile, con 1.300.000 habitantes.

A rexión de Valparaíso é o centro universitario máis importande do país. Conta con 13 universidades e centros de formación técnica, con máis de 200 mil estudantes.

As comunas do Gran Valparaíso tamén reciben máis de 4 millóns de turistas por ano, dos cales un 50% son nacionais e un 30% son arxentinos, 12% brasileiros e 8% americanos e europeos.

As principais actividades económicas da rexión corresponden ao sector portuario e ao sector terciario, sendo a industria do turismo a máis próspera.

Valparaíso é coñecida como a capital cultural, lexislativa e turística de Chile, é a terceira rexión máis poboada despois de Santiago e Bio Bio, e ten a segunda cidade máis poboada, que é Valparaíso.

Limita polo oeste co océano Pacífico, polo leste coa Arxentina, polo norte coa rexión de Coquimbo, polo sueste coa Rexión Metropolitana de Santiago e a suroeste coa rexión de O'Higgins.

## División administrativa da rexión 
A Rexión de Valparaíso, para efectos de goberno e administración interior, divídese en sete provincias:

* Áreas aproximadas ** Poboación anterior á creación da provincia de Marga-Marga

Para fins de administración local, as provincias subdivídense en 38 comunas.

## Véxase tamén